Pidutsemised on läbi ja ma olen laipväsinud. Notsu on nüüd viiene. Palju sõpru ja palju kingitusi.  Eile, laupäevasel täiskasvanute peol käisid vanaema-linnupoeg, tädi Ulvi, tädi Merle, tädi Mare ja onu Toomas ning Heidi,  Tauno ja Olavi. Muidugi Notsu lahutamatu sõbranna Saskia ja tema ema Erli. Täna hüppasid läbi onu Jaanus ning Raiks ja Kelli koos kertsiga. Kadrioru lossis toimunud sünnipäevapeol olid Saskia, Katu, Cevin, Triinu. Lasteaiasõbrad Maria, Liisa, Grete ja Emma tulid oma emadega peale pidu meile ja mängisime ühe vahva seltskonnamängu - Eesti. Gloria isagi tõi kingituse lossi ja ema sõbranna Malle pidas meeles ja helistas:)    Oli tore päev, kinkidekorvini kodus ei jõudnudki, jääb homseks, kuid lossipidu  oli olnud tõeliselt vahva ja meeldejääv. Oli olnud sellepärast, et lapsed olevad vanemateta vabamad ja meie ise istusime hoopis kohvikus ja ajasime juttu. Ja nagu arvata võis, ei huvitanud Notsut eiteamitmes barbi:)    Peale kahte sünnipäevarallipäeva on tõeliselt väsinud olla. Hea ja väsinud.